[pic] | EVROPSKA KOMISIJA |

Bruselj, 1.4.2011

COM(2011) 179 konč.

2010/0059 (COD)

MNENJE KOMISIJE na podlagi člena 294(7)(c) Pogodbe o delovanju Evropske unije glede sprememb, ki jih je predlagal Evropski parlament v zvezi s stališčem Sveta o predlogu

UREDBE EVROPSKEGA PARLAMENTA IN SVETA o spremembi Uredbe (ES) št. 1905/2006 o vzpostavitvi instrumenta za financiranje razvojnega sodelovanja

2010/0059 (COD)

MNENJE KOMISIJEna podlagi člena 294(7)(c) pogodbe o delovanju Evropske unijeglede sprememb, ki jih je predlagal Evropski parlamentv zvezi s stališčem Sveta opredlogu

UREDBE EVROPSKEGA PARLAMENTA IN SVETA o spremembi Uredbe (ES) št. 1905/2006 o vzpostavitvi instrumenta za financiranje razvojnega sodelovanja

1. Uvod

V skladu s členom 294(7)(c) Pogodbe o delovanju Evropske unije Komisija da svoje mnenje o spremembah, ki jih predlaga Evropski parlament v drugi obravnavi. Mnenje Komisije o sedmih spremembah, ki jih je predlagal Parlament, je predstavljeno v nadaljevanju.

2. Ozadje

Datum predložitve predloga Parlamentu in Svetu: 17. marec 2010

Dokument COM(2010) 102 konč. – 2010/0059 COD

Datum predložitve mnenja Parlamenta v prvi obravnavi: 21. oktober 2010

Datum predložitve spremenjenega predloga Parlamentu in Svetu: /

Datum političnega dogovora o stališču Sveta: /

Datum uradnega sprejetja stališča Sveta: 10. december 2010

Datum predložitve mnenja Parlamenta v drugi obravnavi: 3. februar 2011

3. Namen predloga

Afriške, karibske in pacifiške države (države AKP) imajo v skladu z ustaljeno prakso prednostni dostop do trga Evropske unije. Na podlagi odločitve organov STO za reševanje sporov in pritožb je bilo treba trgovinsko ureditev Unije glede banan uskladiti s pravom STO. Z Ženevskim sporazumom o trgovini z bananami, parafiranim 15. decembra 2009, so bili tako rešeni vsi trgovinski spori glede banan in dosežena uskladitev s pravom STO.

Evropska komisija se je v okviru Ženevskega sporazuma o trgovini z bananami strinjala, da bo predlagala razvojni program za pomoč državam AKP, ki so glavne izvoznice banan, pri prilagajanju na spremembe uvoznega režima EU. Program držav AKP za spremljevalne ukrepe glede banan, katerega cilj je pomoč pri prestrukturiranju sektorja banan v desetih državah AKP, ki so glavne izvoznice banan, zahteva spremembo Uredbe (ES) št. 1905/2006 o vzpostavitvi instrumenta za financiranje razvojnega sodelovanja.

Predlog je časovno omejen na obdobje 2010–2013, po obsegu pa je omejen glede na vsebino politike in proračunske posledice. Ne vpliva na nobene prihodnje predloge glede nove generacije finančnih instrumentov na področju zunanjih odnosov v naslednjem finančnem okviru.

4. Mnenje Komisije o spremembah, ki jih je predlagal Evropski parlament

4.1. Spremembe, ki jih je Komisija sprejela

Komisija lahko sprejme spremembe, ki jih je Parlament vnesel v uvodno izjavo 5.

4.2. Spremembe, ki jih je Komisija zavrnila

Komisija ne more sprejeti sprememb v zvezi z delegiranimi akti in vprašanji, povezanimi s komitologijo (uvodna izjava 12; členi 21, 22(3), 23, 33(2) in 35).

5. Sklepna ugotovitev

Po drugi obravnavi se bo nadaljevala razprava s sozakonodajalcema z namenom, da bi oblikovali sporazumno rešitev, ki bi po možnosti v preostanku sedanjega večletnega programskega obdobja Evropskemu parlamentu zagotovila obsežne pravice do nadzora, za naslednje obdobje pa pustila odprte različne možnosti, med drugim možnost uporabe delegiranih aktov pod pogojem, da so merila, določena v členu 290 PDEU, v celoti spoštovana.